Source: https://podnikam.sk/nove-tlacivo-danoveho-priznania-dph-priznania-od-1-1-2018/
Timestamp: 2020-08-13 00:13:28+00:00

Document:
Daňové priznanie k DPH - Nové tlačivo od 1.1.2018 | Podnikam.sk '); document.write(''); }
Od januára vstúpilo do platnosti viacero noviniek v tlačivách daňových priznaní. Najväčšie zmeny zaznamenali tlačivá na daň z príjmov právnickej osoby a daň z príjmov fyzickej osoby typ B. Zmena nastala aj pre tlačivo – daňové priznanie k dani z pridanej hodnoty. Našťastie v tomto prípade ide iba o kozmetické zmeny.
Nový inštitút daňového zástupcu
Vzor daňového priznania k dani z pridanej hodnoty platný od 1. januára 2012 bolo potrebné upraviť v nadväznosti na zmeny a doplnenia zákona o dani z pridanej hodnoty. Ide o vytvorenie nového inštitútu daňového zástupcu pre zahraničné osoby pri nadobudnutí tovaru z iného členského štátu, ktorý je určený na dodanie do iného členského štátu alebo tretieho štátu. V tejto súvislosti bol v súčasnosti platný vzor daňového priznania upravený tak, aby osoba podávajúca daňové priznanie mohla oznámiť, že koná v postavení daňového zástupcu podľa § 69aa.
Nový inštitút daňového zástupcu sa bude uplatňovať v prípade, ak zahraničná osoba, ktorá nie je platiteľom a na Slovensku nadobúda tovar v tuzemsku z iného členského štátu podľa § 11 na účel jeho dodania s oslobodením od dane podľa § 43 alebo § 47 alebo dodania formou zásielkového predaja s miestom dodania v inom členskom štáte. Na to, aby zahraničná osoba mohla využiť služieb daňového zástupcu, musia byť splnené nasledujúce tri podmienky:
Daňový zástupca môže zastupovať zahraničnú osobu len vo veci nadobudnutia tovaru v tuzemsku z iného členského štátu podľa § 11 a jeho následného dodania s oslobodením od dane podľa § 43 alebo § 47 alebo jeho následného dodania formou zásielkového predaja s miestom dodania v inom členskom štáte.
Novými možnosťami, kto bude môcť podať daňové priznanie k dani z pridanej hodnoty tak budú:
Iná osoba registrovaná pre daň
Osoba povinná podať daňové priznanie podľa § 78 ods. 3, 4 a 9 zákona
Zdaniteľná osoba podľa § 3 ods. 5 zákona uplatňujúca odpočítanie dane
Daňový zástupca podľa § 69a zákona
Daňový zástupca podľa § 69aa zákona
Okrem tejto zmeny, nastala ešte malá úprava pri vypĺňaní kontaktných údajov. V novom tlačive sú doplnené miesta na uvedenie e-mailovej adresy. E-mailová adresa sa bude uvádzať rovnako za samotný daňový subjekt, ako aj za osobu zodpovednú za podanie daňového priznania k dani z pridanej hodnoty. Uvádzanie telefonického kontaktu ostalo zachované.

References: § 69
 § 11
 § 43
 § 47
 § 11
 § 43
 § 47
 § 78
 § 3
 § 69
 § 69